
–	so zreteľom na návrh vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 95275, sú z nej zložené alebo vyrobené (D102172/03),
–	so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[footnoteRef:1], a najmä na jeho článok 7 ods. 3 a článok 19 ods. 3, [1:  	Ú. v. EÚ L 268, 18.10.2003, s. 1; ELI: http://data.europa.eu/eli/reg/2003/1829/oj.] 

–	so zreteľom na hlasovanie Stáleho výboru pre rastliny, zvieratá, potraviny a krmivá, ktorý je uvedený v článku 35 nariadenia (ES) č. 1829/2003, 22. novembra 2024, počas ktorého nebolo prijaté žiadne stanovisko, a na hlasovanie odvolacieho výboru 17. decembra 2024, počas ktorého opätovne nebolo prijaté žiadne stanovisko,
–	so zreteľom na článok 11 nariadenia Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie[footnoteRef:2],  [2:  	Ú. v. EÚ L 55, 28.2.2011, s. 13, ELI: http://data.europa.eu/eli/reg/2011/182/oj.] 

–	so zreteľom na stanovisko, ktoré prijal Európsky úrad pre bezpečnosť potravín (ďalej len „EFSA“) 19. júna 2024 a ktoré bolo uverejnené 1. augusta 2024[footnoteRef:3], [3:  	Vedecké stanovisko pracovnej skupiny EFSA pre geneticky modifikované organizmy k posúdeniu geneticky modifikovanej kukurice MON 95275 (žiadosť GMFF-2022 – 5890), Vestník EFSA 2024; 22(8):e8886, https://doi.org/10.2903/j.efsa.2024.8886. ] 

–	so zreteľom na svoje predchádzajúce uznesenia, v ktorých namieta proti povoľovaniu geneticky modifikovaných organizmov[footnoteRef:4], [4:  	Európsky parlament prijal vo svojom ôsmom volebnom období 36 uznesení a v deviatom volebnom období 38 uznesení, v ktorých namieta proti povoľovaniu geneticky modifikovaných organizmov. Okrem toho Európsky parlament počas desiateho volebného obdobia prijal tieto uznesenia:
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2628 o obnovení povolenia umiestniť na trh výrobky, ktoré obsahujú geneticky modifikovanú kukuricu MON 89034 × 1507 × NK603, sú z nej zložené alebo vyrobené, podľa nariadenia Európskeho parlamentu a Rady (ES) č. 1829/2003 (P10_TA(2024)0038).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2627, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestňovať na trh výrobky, ktoré obsahujú geneticky modifikovanú bavlnu COT102, sú z nej zložené alebo vyrobené (P10_TA(2024)0039).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2629, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestňovať na trh výrobky, ktoré obsahujú geneticky modifikovanú kukuricu MON 89034 × 1507 × MON 88017 × 59122 a osem jej čiastkových kombinácií, sú z nich zložené alebo vyrobené (P10_TA(2024)0040).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1828, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestňovať na trh krmivá, ktoré obsahujú geneticky modifikovanú kukuricu MON 810 alebo sú z nej zložené, a potraviny a krmivá vyrobené z geneticky modifikovanej kukurice MON 810 a ktorým sa zrušuje vykonávacie rozhodnutie Komisie (EÚ) 2017/1207 (P10_TA(2024)0041).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1822, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP915635, sú z nej zložené alebo vyrobené (P10_TA(2024)0042).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1826, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP23211, sú z nej zložené alebo vyrobené (P10_TA(2024)0043).
 	–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2618, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu DP202216, sú z nej zložené alebo vyrobené (P10_TA(2024)0044).
 	–	Uznesenie Európskeho parlamentu z 26. novembra 2024 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 94804, sú z nej zložené alebo vyrobené (P10_TA(2024)0045).] 

–	so zreteľom na článok 115 ods. 2 a 3 rokovacieho poriadku,
–	so zreteľom na návrh uznesenia Výboru pre životné prostredie, klímu a bezpečnosť potravín,
A.	keďže 29. apríla 2022 spoločnosť Bayer Agriculture B.V. so sídlom v Belgicku predložila v mene spoločnosti Bayer CropScience LP so sídlom v Spojených štátoch amerických príslušnému vnútroštátnemu orgánu Holandska žiadosť o umiestnenie na trh potravín, zložiek potravín a krmív, ktoré obsahujú geneticky modifikovanú kukuricu MON 95275 (ďalej len „geneticky modifikovaná kukurica“), sú z nej zložené alebo vyrobené;
B.	keďže geneticky modifikovaná kukurica produkuje dva insekticídne proteíny (Mpp75Aa1 a Vpb4Da2) a dochádza v nej k expresii génu DvSnf7 dsRNA zameraného na kukuričiara koreňového; keďže genetická modifikácia je dvojstupňovým procesom zahŕňajúcim transformáciu sprostredkovanú Agrobacterium tumefaciens a rekombinantný systém Cre/lox na odstránenie výberových markerov;
C.	keďže úrad EFSA vydal 19. júna 2024 k MON 95275 kladné stanovisko, ktoré bolo uverejnené 1. augusta 2024; keďže stanovisko úradu EFSA neposkytuje dostatočné údaje na posúdenie nezamýšľaných genetických účinkov, biologickej aktivity sekvencií read-through a potenciálnych nechcených vplyvov na necieľové organizmy; 
D.	keďže pri skúškach v teréne, ktoré žiadateľ vykonal, sa nevzali do úvahy rôzne environmentálne stresové podmienky ani odlišné poľnohospodárske postupy, čo obmedzilo relevantnosť výsledkov pre európske pestovateľské prostredie;
E.	keďže vznikajú obavy z účinkov konštruktu RNAi (DvSnf7 dsRNA) na necieľové organizmy;
F.	keďže insekticídne proteíny Mpp75Aa1 a Vpb4Da2 sú štrukturálne podobné so známymi toxínmi a nebola dostatočne posúdená ich špecifickosť, imunitné reakcie a kombinované účinky;
G.	keďže potenciálny prechod génov na voľne rastúce príbuzné plodiny vrátane európskych populácií Euchlaeny mexicany predstavuje riziko vzniku transgénovej perzistencie a ekologickej nerovnováhy;
H.	keďže požiadavky na monitorovanie podľa vykonávacieho nariadenia Komisie (EÚ) č. 503/2013[footnoteRef:5] nie sú dostatočne riešené, najmä pokiaľ ide o nezávislé overovanie údajov a dlhodobé účinky na životné prostredie; [5:  	Vykonávacie nariadenie Komisie (EÚ) č. 503/2013 z 3. apríla 2013, ktoré sa týka žiadostí o povolenie geneticky modifikovaných potravín a krmív v súlade s nariadením Európskeho parlamentu a Rady (ES) č. 1829/2003 a ktorým sa menia a dopĺňajú nariadenia Komisie (ES) č. 641/2004 a (ES) č. 1981/2006 (Ú. v. EÚ L 157, 8.6.2013, s. 1, ELI: http://data.europa.eu/eli/reg_impl/2013/503/oj).] 

I.	keďže hodnotenie úradu EFSA sa dostatočne nezameralo na úlohu mikrobiómových interakcií a ani na dosah kumulatívnej toxicity na necieľové organizmy;
J.	keďže na rozdiel od používania insekticídov, pri ktorých dochádza k expozícii počas postreku a krátky čas po ňom, pri používaní insekticídnych geneticky modifikovaných plodín dochádza k trvalej expozícii cieľových aj necieľových organizmov toxínom;
Pripomienky členských štátov a zainteresovaných strán
K.	keďže členské štáty predložili úradu EFSA počas trojmesačného konzultačného obdobia[footnoteRef:6] mnoho kritických pripomienok, ktoré zahŕňali aj to, že zoznam relevantných štúdií uvedených v súhrne literatúry žiadateľa neobsahoval štúdie o osude insekticídnych proteínov v životnom prostredí ani o možných účinkoch pozberových zvyškov na necieľové organizmy;  [6:  	https://efsa.onlinelibrary.wiley.com/action/downloadSupplement?doi=10.2903%2
Fj.efsa.2024.8716‌&file=efs28716-sup-0012-Annex8.pdf.] 

L.	keďže Európsky parlament vo svojom ôsmom volebnom období prijal celkovo 36 uznesení, v ktorých namietal proti tomu, aby sa geneticky modifikované organizmy  uvádzali na trh na použitie v potravinách a krmivách (33 uznesení) a aby sa geneticky modifikované organizmy v Únii pestovali (tri uznesenia); keďže Európsky parlament vo svojom deviatom volebnom období prijal 38 uznesení, v ktorých namietal proti uvádzaniu geneticky modifikovaných organizmov na trh, a v súčasnom desiatom volebnom období prijal už ďalších osem uznesení na rovnakú tému;
M.	keďže Komisia naďalej povoľuje  geneticky modifikované organizmy, hoci si sama uvedomuje nedostatky z hľadiska demokracie, nízku podporu členských štátov a námietky Európskeho parlamentu;
N.	keďže obchodná dohoda medzi Úniou a Mercosurom bude stimulovať dovoz potravín a krmív do Únie, ktoré obsahujú geneticky modifikované organizmy, sú z nich zložené alebo vyrobené; keďže Brazília a Argentína patria medzi najväčších svetových výrobcov geneticky modifikovaných organizmov a používateľov pesticídov vrátane geneticky modifikovaných organizmov a pesticídov, ktoré sú v Únii zakázané zo zdravotných alebo environmentálnych dôvodov;
1.	domnieva sa, že návrh vykonávacieho rozhodnutia Komisie prekračuje rámec vykonávacích právomocí stanovených v nariadení (ES) č. 1829/2003;
2.	domnieva sa, že návrh vykonávacieho rozhodnutia Komisie nie je v súlade s právom Únie, pretože nie je zlučiteľný s cieľom nariadenia (ES) č. 1829/2003, ktorým je podľa všeobecných zásad uvedených v nariadení Európskeho parlamentu a Rady (ES) č. 178/2002[footnoteRef:7] poskytovať základ na zabezpečenie vysokej miery ochrany ľudského života a zdravia, zdravia a dobrých životných podmienok zvierat, životného prostredia a záujmov spotrebiteľov v súvislosti s geneticky modifikovanými potravinami a krmivami a súčasne zabezpečovať efektívne fungovanie vnútorného trhu; [7:  	Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1, ELI: http://data.europa.eu/eli/reg/2002/178/oj).] 

3.	žiada Komisiu, aby stiahla svoj návrh vykonávacieho rozhodnutia a aby predložila výboru nový návrh;
4.	vyzýva Komisiu, aby pri rokovaniach o dohodách o voľnom obchode zabezpečila približovanie noriem medzi Úniou a jej partnermi s cieľom splniť bezpečnostné normy Únie;
5.	vyzýva Komisiu, aby nepovoľovala geneticky modifikované plodiny z dôvodu rizík pre biodiverzitu, bezpečnosť potravín a zdravie pracovníkov v súlade s prístupom „jedno zdravie“;
6.	víta, že Komisia v liste z 11. septembra 2020 adresovanom poslancom konečne uznala, že pri rozhodovaní o povoleniach pre geneticky modifikované organizmy treba zohľadňovať otázku udržateľnosti[footnoteRef:8]; vyjadruje však hlboké sklamanie nad tým, že Komisia naďalej povoľuje dovoz geneticky modifikovaných organizmov do Únie napriek neprestajným námietkam Európskeho parlamentu a väčšiny členských štátov hlasujúcich proti; [8:  	https://tillymetz.lu/wp-content/uploads/2020/09/Co-signed-letter-MEP-Metz.pdf.] 

7.	opätovne vyzýva Komisiu, aby zohľadnila záväzky Únie vyplývajúce z medzinárodných dohôd, ako je Parížska dohoda o zmene klímy, Dohovor OSN o biologickej diverzite a ciele OSN v oblasti udržateľného rozvoja; opakuje svoju výzvu, aby bola k návrhom vykonávacích aktov priložená dôvodová správa, v ktorej sa vysvetlí, ako sa v nich dodržiava zásada „nespôsobovať škodu“[footnoteRef:9];  [9:  	Uznesenie Európskeho parlamentu z 15. januára 2020 o Európskej zelenej dohode (Ú. v. EÚ C 270, 7.7.2021, s. 2), odsek 102.] 

8.	poveruje svoju predsedníčku, aby postúpila toto uznesenie Rade, Komisii a vládam a parlamentom členských štátov.

